નવી દિલ્હી: શિયાળા સત્રમાં સંસદના બંને ગૃહના ચોથા દિવસની શરૂઆત સોમવારે હંગામા વાળી રહી. બંને સદનોમાં પ્રધાનમંત્રીની હાજરીને લઇને વિપક્ષે જોરદાર હંગામો કર્યો હતો. જેના કારણે લોકસભા અને રાજ્યસભાની કાર્યવાહી સ્થગિત કરવામાં આવી છે. નાણાંમંત્રી અરુણ જેટલીએ વિપક્ષ પર સદનની કાર્યવાહીને બાધિત કરવાનો આરોપ લગાવ્યો. તેમણે કહ્યું કે વિપક્ષ ગૃહની કાર્યવાહીમાં ખલેલ પહોંચાડવા માટે રોજે નવા પેંતરા અપનાવે છે. તેમણે એવું પણ કહ્યું કે વિપક્ષ ચર્ચા કરવા તૈયાર જ નથી.